ming030890/wiki-yue-high-quality huggingface dataset:
運頭角

運頭角山（Wan Tau Kok），又叫鬼仔崗、圓崗、差館山、旗杆山（Flagstaff Hill），喺香港新界，係大埔運頭角一笪地方，響大埔河邊，有個山仔，地勢高過周圍。運頭角原本係海角，所以叫角，喺正大埔河出大埔海出口。後尾因為大埔新市鎮發展，填海變內陸。
運頭角曾經係新界管治中心，係理民府所在地。家下亦都學校林立。大埔墟火車站喺正佢南面。

史
按早年英軍地圖，運頭角原本有條村，都係叫運頭角，所以佢周圍就叫運頭角。條村原本喺個山仔頂。
1898年7月1號，英國由大清手上得到新界。但接收要到1899年。香港政府揀咗呢度升旗，並立草棚做差館。期間好唔順利，因爲發生新界六日戰，戰事由此地開始。四月三號同十四號，畀人火燒草棚。呢處畀人隔山槍擊。英軍要派軍艦軍隊入大埔鎮住。十六號喺處升旗，英國正式接收新界。草棚後尾變差館。一九零七年，起咗理民府，打理全新界。後尾經過歷年分治，改為北約理民府，尾後又改做大埔理民府。所以運頭角係新界管治機要。
1910年代，運頭角南面起咗九廣鐵路。而運頭角個山，同北面一個更矮嘅山之間，有大埔公路穿過。

路
運頭角有車路運頭角里上山，直至理民府舊大樓為止，即係家下羅定邦童軍中心。

古木
運頭角百年來種有好多樹，曾經有木棉王，喺運頭角遊樂場側邊，係全香港最大嘅木棉，高約廿三米，樹幹直徑約一米半，樹冠覆蓋約三十米，曾經入香港《古樹名木冊》中之受保護樹木。後尾因真菌入侵，根部枯死，香港政府以危害公眾安全為由，喺二零零九年十二月三號四號間斬樹。
運輸背後

《運輸背後》係香港電台電視部2018年製作嘅單元劇，共五集，希望令到觀眾了解運輸署嘅角色，安全同高效率嘅運輸系統究竟點樣運作，並從中體會運輸從業員喺唔同崗位嘅甜酸苦樂。

簡介
節目會以戲劇形式，展現市民日常生活同運輸系統嘅種種密切關係，並會透過唔同嘅角色同故事，反映香港運輸系統嘅繁重工作。若果遇上突發嘅大型交通事故或者天災人禍，運輸系統背後點樣即時作出應變同調整，務求將對市民造成嘅影響減到最低。
運輸帶

運輸帶，又叫輸送帶，係種貨運嘅裝置，面頭有個裝貨嘅表面，下面有好多個用電推郁嘅轆，當啲轆轉，個表面就可以帶動啲貨推向前。
日常生活入面，最常見嘅運輸帶係機場嘅行李運輸帶。
超級瑪利奧兄弟大電影

《超級瑪利奧兄弟大電影》（The Super Mario Bros. Movie）係一套2023年美國動畫電影。

劇情
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
由任天堂、照明娛樂攜手大銀幕呈獻，改編自家傳戶曉遊戲的《超級瑪利奧兄弟大電影》(THE SUPER MARIO BROS. MOVIE)，由《少年悍將GO！》電影版共同創作者亞倫霍瓦夫 、米高傑勒尼克聯合導演 ；《LEGO英雄傳2》《迷你兵團2》馬修霍高編劇；照明娛樂創辦人及CEO基斯梅勒丹德利、任天堂「瑪利奧之父」宮本茂攜手監製，環球影業及任天堂投資製作，並由環球影業全球發行。
超級瑪利奧激戰前鋒

超級瑪利奧激戰前鋒（英文：Super Mario Strikers），係由任天堂開發足球嘅體育遊戲，2005年推出。
超級瑪利奧銀河 2

超級瑪利奧銀河 2（英文：Super Mario Galaxy 2）係任天堂喺 2010 年發行嘅一隻 Wii 平台遊戲。
超級瑪利歐3D世界+狂怒世界

超級瑪利歐3D世界+狂怒世界（英文：Super Mario 3D World + Bowser's Fury），係由任天堂開發嘅動作冒險遊戲，2021年推出。本作係移植2013年喺WiiU推出既超級瑪利奧3D世界，以及新嘅追加內容：狂怒世界。
超級爸B

《超級爸B》（粵拼：ciu1 kap1 baa1 B，韓文：슈퍼대디 열）係韓國tvN喺2015年3月開始播嘅連續劇，主角係李東健、李幼梨同李蕊。
超級瑪利奧奧德修記

超級瑪利奧奧德修記（英文：Super Mario Odyssey）係由任天堂喺2017年發行嘅一隻任天堂Switch嘅3D平台遊戲。本作係繼2002年超級馬利奧陽光以來15年嚟再一次運用箱庭世界，而唔係線性嘅玩法。

情節
睇埋：奧德修記
隻遊戲個故仔講到馬利奧一度畀龍王打低，同馬利奧相愛嘅碧姬公主畀龍王迫婚，馬利奧經歷漫長冒險，坐住架飛船途經無數咁多個王國，遇上各種危險，最後打低龍王得以同碧姬公主團聚。
超級瑪利奧銀河

超級瑪利奧銀河（英文：Super Mario Galaxy）係任天堂喺2007年發行嘅一隻Wii平台遊戲。
銅雀台

《銅雀台》（英文：The Assassins）係2012年上映嘅中國大陸古裝電影，周潤發、劉亦菲、蘇有朋、伊能靜、玉木宏主演。
銅鼓縣

銅鼓係中國江西西北一個地方，而家叫銅鼓縣，歸宜春管，佢係客家人喺江西嘅主要聚居地。
銖

銖係中國古代嘅質量單位。喺唔同時代，銖對應嘅質量都略有唔同。大致嘅換算關係係：一石等於120斤；一斤等於16兩；一兩等於四錙；一錙等於六銖。秦始皇統一中原之後，統一埋度量衡。秦朝嘅一斤大概等於今日嘅253克，計算得出一銖大概等於0.658855克。
由於「銖」同「錙」對應嘅質量都好細，所以喺中文成語裡邊，「銖」同「錙」可以形容微不足道嘅事物。
銅雀區

銅雀區（韓文：동작구）係韓國首爾嘅區，人口約莫40萬。
銅鼓

銅鼓係古時百越同雲南、四川地區嘅樂器，係用銅整嘅圓鼓，到而家為止出土嘅銅鼓，最遠可以追溯到2700年前。
銅鼓海

銅鼓海喺中國廣東，係台山市沿岸海域，喺赤溪半島同大襟左近。

名
銅鼓海個名，由赤溪半島最南嘅銅鼓村而來。

地理
銅鼓海底因為受附近帶泥江水多年沉積，海牀主要係泥為主。
21°51′37″N 112°58′27″E﻿ / ﻿21.86028°N 112.97417°E﻿ / 21.86028; 112.97417
銘刻學

銘刻學（Epigraphy），又叫金石學，係考古學嘅一個分支，專門研究文物上面嘅文字。
跑車浪漫旅3

跑車浪漫旅3（英文：Gran Turismo 3: A-Spec），係由索尼互動娛樂開發嘅競速遊戲，2001年推出。
跑車浪漫旅4

跑車浪漫旅4（英文：Gran Turismo 4），係由索尼互動娛樂開發嘅競速遊戲，2004年推出。
跑車浪漫旅6

跑車浪漫旅6（英文：Gran Turismo 6），係由索尼互動娛樂開發嘅競速遊戲，2013年推出。
跑車浪漫旅概念版

跑車浪漫旅概念版（英文：Gran Turismo Concept），係由索尼互動娛樂開發嘅競速遊戲，2002年推出。
跑車浪漫旅2

跑車浪漫旅2（英文：Gran Turismo 2），係由索尼互動娛樂開發嘅競速遊戲，1999年推出。
跑車浪漫旅5

跑車浪漫旅5（英文：Gran Turismo 5），係由索尼互動娛樂開發嘅競速遊戲，2010年推出。
跑車浪漫旅系列

跑車浪漫旅系列（Gran Turismo）係一個競速遊戲系列。
貴族制

貴族制（粵拼：gwai3 zuk6 zai3，aristocracy），係指由少數貴族集團同精英階層掌握政權嘅政府組織形式。
貴港

貴港（貴拼：gvai³ gong²，粵拼：gwai3 gong2）是中華人民共和國廣西壯族自治區下轄個一隻地級市，簡稱「貴」，別稱「荷城」，市人大都習慣喊做「貴縣」。箇時管轄住港北區、港南區、覃塘區共平南縣，並代管住縣級桂平市，總面積至1.06萬平方公里，人口429.37萬，以漢族為主，有壯族等少數民族。
貴港是一座擁有兩千多年歷史個古郡，亦是新起個內河港口城市。貴港港是中國西部第一大內河港口。

地理
隻地級市在廣西東南部，同梧州、南寧、來賓、鬱林相接。境內絕大部份屬潯鬱平原，是由珠江支流鬱江、潯江沖積而成。

行政區劃
2006年，貴港市行政區域面積1.06萬平方公里，轄2個街道辦事處，53隻鎮，17隻鄉，2隻民族鄉，74隻居委會共1072隻村委會。

語言
貴港話、客家語共壯話是貴港市三大語言，使用人數幾乎各佔貴港市人數個三分之一。

漢語
貴港市漢族使用個文字大體相同，主要個漢語方言有粵語、 客家語兩種，另外重有閩語、平話。今時亦通行普通話。
粵語
粵語，又喊做白話。分本地粵語共外來粵語。本地粵語舊時喊做貴縣話，箇時一般喊做貴港話，是廣西貴港市個主要漢語方言、屬粵語勾漏片，主要分布在港北、港南、覃塘等原貴縣範圍地區共大部分鄉鎮地區，除開桂平市區、平南縣城。書面貴港話使開借字、造字之類來記錄口語，例如表示母親個「媯」，多用在師公戲個唱詞中。
客家話
本地喊作「麻介話」。主要分佈在港南區比如橋圩、木格、湛江、東津、瓦塘、八塘，共覃塘區個東龍、覃塘、蒙公圩、三里、五里等鄉鎮，其個人數幾乎佔貴港市人數個三分之一。
閩語
大部分是方言島，其大部份屬於閩南語個泉漳片，主要分布在平南縣共桂平市個鄉鎮。
平話
主要是桂南平話，分布在南寧市賓陽縣隔籬個鄉村，分布範圍是最細個。
普通話（官話）
舊時縣城官府裏通使桂北官話，民國時期喊作「官話」，但箇時絕大部分地方官話都已經絕跡（僅有貴港北部等靠近來賓的鄉鎮有官話分佈），目前最流行個官話是「普通話」。

壯語
壯話，亦喊作「土話」、「僮話」。貴港市個壯話屬於北部壯語中紅水河土語區個東紅水河土語，語法結構共各地壯族方言基本相同。

傜語
貴港個傜語（勉語）主要分布在平南縣大藤峽周圍，比如金秀瑤族自治縣長垌鄉盤瑤勉話。
貴溪

貴溪係中國江西鷹潭一個縣級市，總面積2480平方公里，人口56萬。
貴杉奈央

貴杉奈央 ，係日本嘅一個女藝人同埋配音員。
貴池區

貴池區係中國安徽池州一個市轄區，總面積2432平方公里，人口63萬。
貴由

貴由（1206年3月19號—1248年4月20號）係大蒙古國第三個皇帝，1246年到1248年在位，跟廟號叫元定宗。
阿富汗城市一覽

阿富汗城市一覽：下面個表係阿富汗14大人口聚居嘅地方。
阿富汗伊斯蘭共和國

阿富汗伊斯蘭共和國（粵拼：a3 fu3 hon6 yi1 si1 laan4 gung6 wo4 gwok3，普什圖文：د افغانستان اسلامي جمهوریت‎‎），係阿富汗2004年成立嘅伊斯蘭共和國政權。911事件後，統治阿富汗伊斯蘭酋長國嘅塔利班因為庇護阿爾蓋達組織而畀美國推翻（中文：持久自由军事行动）。2001年12月，阿富汗喺聯合國安全理事會授權認可下，成立咗駐阿富汗國際維和部隊（中文：駐阿富汗國際維和部隊），呢支由北大西洋公約組織兵力所組成嘅部隊，已經介入援助阿富汗國內成立嘅政權法。2004年1月26日，過渡時期總統哈米德·卡爾扎伊簽署頒佈新憲法，定國號為「阿富汗伊斯蘭共和國」。但係，阿富汗戰爭仲持續進行。
2021年隨住美國同北約軍隊撤出，阿富汗伊斯蘭共和國所屬大部分地區畀塔利班佔領；8月15號，塔利班攻入首都喀布爾，令到總統阿什拉夫·加尼出逃，但係國際上仲承認阿富汗伊斯蘭共和國做阿富汗政府代表（法律上嘅政府但係未實際統治），塔利班宣佈開始組建臨時政府；8月17號，第一副總統阿姆魯拉·薩利赫直接依據《阿富汗憲法》繼任阿富汗伊斯蘭共和國嘅看守總統，領導潘傑希爾反抗軍繼續抗衡塔利班。當前政權嘅變更仲未被國際承認。

阿富汗伊斯蘭共和國總統
2021年8月17號起，阿姆魯拉·薩利赫自稱代理總統，但未被普遍承認。

政治
阿富汗國民議會（2006年）
阿富汗伊斯蘭共和國政權貪腐問題嚴重，喺透明國際發表嘅「2015年全球廉潔指數」入面，阿富汗排名倒數第三嘅第166位，只係高過朝鮮民主主義人民共和國同索馬里。透明國際喺2016年嘅一份報告中指國際社會向阿富汗提供嘅援助資金有八分之一俾高官私吞。

經濟
阿富汗伊斯蘭共和國統治下嘅阿富汗經濟幾乎崩潰，主要倚賴外國援助，其中嚟自歐盟嘅援助佔阿富汗國內生產總值40%。農業係另一主要經濟支柱，但係可耕地不足農用地嘅2/3，毒品種植好嚴重。因為戰亂導致嘅經濟困難延續，係世界上最低度開發國家之一。阿富汗嘅人權情況喺塔利班嘅肆虐下陷入危機。
阿富汗尼

阿富汗尼（ افغانۍ）係阿富汗嘅貨幣。1阿富汗尼=100普爾，但係普爾係種理論單位，實際上冇普爾嘅銀仔或者銀紙。
阿富汗國歌

阿富汗國歌​係阿富汗嘅國歌，隨政權嘅更替而轉換。自塔利班喺2021年重新掌政建立返「阿富汗伊斯蘭酋長國」之後，佢嘅國歌係《呢度係勇士嘅家園》。
置地

置地，又叫置地公司、置地控股、香港置地，係亞洲地產公司，1889年喺香港開張，附屬怡和洋行旗下。置地喺亞洲好多地方都有地產項目。
而佢喺香港中環有好多棟寫字樓，包括置地廣場、怡和大廈、交易廣場等等，形成一個好大嘅商網。
置地廣塲

置地廣塲個塲字，為舊日香港常用嘅異體字。同後來教科嘅場字同義。
英文landmark昔日解作田界，園界，地界，通常會擺嚿石，或者可以分界之物。如此為唐字置地由來。
置富花園

置富花園（英文：Chi Fu Fa Yuen）係香港南區薄扶林一個大型私人住宅屋苑，1978年起好，由20座27層高同7座5層高嘅住宅組成，夾埋有超過4,200個單位。置富花園發展商係香港置地，地皮前身係牛奶公司嘅薄扶林牧場。
置入式廣告

置入式廣告（Placement marketing，又名植入式廣告、嵌入式廣告），係一種商業宣傳營銷手法，而家四周圍媒體同網絡都好興，甚至已侵佔其他商品：手提電話內置應用程式同跳出式廣告、電視劇，同電影入面，出現有關道具。同傳統廣告分別，置入式廣告會強迫消費者接收訊息，無法即時「轉台」或「刪除」。置入式廣告係可能「好鬼乞人憎」同有爭議性，而家雖然要一定嘅法律限制，係唔係要多啲嘅規管呢？

定義
根據美國行銷學會對於廣告定義，「置入性」具有四個條件：
付費購買媒體版面或時間。
訊息必須透過媒體擴散以展示同推銷。
推銷標物可為具體商品、服務或抽象觀念。
明示廣告主。

電視節目
產品／服務喺節目中展示或使用，會顧及節目嘅內容同類別，表達手法自然同唔令人覺得核突；亦唔會直接推銷或建議使用啲產品／服務。

史
馬奈畫嘅 Un bar aux Folies Bergère 可能係最早嘅置入式廣告，兩樽巴斯啤酒清晰可見
置入式廣告始於十九世紀。嗰時凡爾納出版咗冒險小說《八十日環遊世界》（1873年），佢嘅名氣令到好多運輸船運公司，叫佢喺故事裏面提佢哋個名。至於有冇人畀錢凡爾納叫佢咁做就唔知啦。相同嘅，馬內（Eduoard Manet）嘅畫 Un bar aux Folies Bergère（喺 Folies Bergère 嘅酒吧），檯嘅兩邊都好顯眼嘅酒樽。啤酒樽好容易認出係巴斯啤酒。馬奈加入品牌產品嘅動機我哋唔清楚；好可能為咗增加作品嘅真實感，不過，藝術家亦可能係收咗錢噉做。
Jean-Marc Lehu 2007年嘅研究指出，1896年盧米埃兄弟（Auguste and Louis Lumière）請求喺佢哋啲影畫戲裏頭「代表」英國番梘公司 Lever Brothers，戲入面擺咗陽光番梘，可能成為電影裏頭第一次出現畀錢買廣告嘅產品。呢件事令電影成為最早用喺置入式廣告嘅渠道之一。
之後，置入式廣告發展慢，直到 1970 年尾先再勁起嚟，全因一隻朱古力牌子 Reese’s。出現喺史提芬史匹堡執導嘅電影《E.T. 外星人》中，令 Reese’s 喺電影上映一個月內賣多咗六成半，於是置入式廣告喺八十年代蔚然成風，今日更大行其道。

TVB
高朋滿座，可以話係香港置入行銷早期代表。當中影射好多實體品牌，包括地鐵公司（現稱港鐵公司）、白兔牌、黑人牙膏等。
May姐有請，成日落史雲生雞汁，現實中佢同時係史雲生代言人。
巨輪，由鉅記餅家贊助，劇情講述鉅記老細，仲顯示出好多餅家工場，樓面，產品訊息，成個劇集就好似長篇廣告。
衝上雲霄系列等兩部，通訊事務管理局指，2013年12月3號針對無綫劇集《衝上雲霄II》置入式廣告進行處分，指出劇集明顯推銷某公司維他命飲品，男角副機師唐亦風（吳卓羲飾）示愛時，就用數百瓶維他命飲料堆成心形圖案，因此判處無綫罰款10萬元。
愛．回家，2013年6月7號第275集劇集中，有觀眾投訴劇集中過度展示贊助商不同產品，被通訊事務管理局嚴重警告。
大班群星添戲Fun，就係一個羅列贊助商冰皮月餅商品廣告節目。
法外風雲，有幕近鏡影着演員黎耀祥，由汽水機攞出一支「解渴誌沛力特電解飲品」。
萬千星輝頒獎典禮直播叫 KFC，節目主持用去廣告之前要食嘢為借口，有一班工作人員攞住大量 KFC 嘢食進場，畀班藝人喺鏡頭前食，情況好似 2014年奧斯卡頒獎禮，奧斯卡主持 Ellen DeGeneres 叫外賣 pizza，畀一班明星分享。結果到2016年5月24號，通訊事務管理局裁定 TVB 嚴重違反《電視節目守則》同《電視廣告守則》，罰咗佢十五萬元。
《東張西望》：佢哋以時事資訊節目做包裝，但係有時會喺節目入面唔為意咁放入一啲有關題材嘅產品嘅生產商標誌或者廣告。

香港網絡
豐胸丸廣告，2010年2月，高登討論區、youTube流傳一段置入式廣告，以「谷胸港女數臭男友」為題，女主角李皓汶（Isis Lee）拍片向佢示威，甚至拉低外套拉鏈以炫耀食藥效果。
雀巢廣告植入高登網，推銷乳酪飲品，使用大量高登潮流用語：O嘴、小學雞、IQ180.1、此風不可長、其實唔難等。

中國手機電腦有毒
中國政府當局亦會成日靜雞雞監控中國人同大陸電子商品用戶。而家有證據證明中國大陸製造智能手機發售前已被置入電腦病毒（其中有 RottenSys）以用作感染內置惡意軟件，強姦用戶使用置入式廣告。2018年3月20號，星島日報報道，當中有近500萬部問題手機，影響手機市場上主要龍頭大佬：榮耀、華為、小米、OPPO、vivo、魅族、樂視，重有就係三星。置入式廣告手機病毒以外用途深入了解就係監視同控制用戶方面。其實，電腦硬件方面硬碟同內置應用早已受到相關方面指控同懷疑，手機收音咪同相機鏡頭會被置入式手機病毒應用強制打開並盜取資料同使用。而中國政府都會全數否認「監控」，不過部份有政治身份官員或黨員、軍部人員會有「暗示」，又話全世界都有「強力部門都會咁做」，盡管眾所周知存在已久有「防火長城」問題，官方正式場合上都係會否認有做過。

問題所在
可能影響商業公平競爭，幾間寡頭壟斷公司縱向生產壟斷，由商品、商品宣傳平台至周邊商品廣告合作壟斷。
柔性資訊轟炸（軟廣告／軟性廣告，blind advertising）下造成人權問題。置入式廣告如正文描述，有強姦、強迫因素，受眾唔情願下收到短時間做唔到反抗，甚至無法手動關閉同移走。
廣告支持者認為就係因為有上述好處先至好用！台灣媒體觀察教育基金會董事長管中祥認為：「國家透過置入性行銷傳達政令，並非罪大惡極...」。
罪與罰

《罪與罰》係俄羅斯作家杜斯托也夫斯基嘅長篇小說作品，1866年出版。
置富嘉湖

置富嘉湖（英文：Fortune Kingswood），原名嘉湖銀座（英文：Kingswood Ginza），由劉榮廣伍振民建築師事務所設計，於1999至2000年正式開幕，位於香港新界元朗區天水圍新市鎮天恩路18號，由長江實業發展嘅一組商場物業，為嘉湖山莊第4期，商場位於毗鄰但歪接相通嘅一、二期兩幢大樓基座，樓面面積達665,244呎，為天水圍最大型兼唯一附設電影院嘅私人發展商場，租戶數目約206個。該物業兩幢大樓共設車位622個，提供時租、日租及月租泊車服務。商場上蓋為嘉湖海逸酒店，係天水圍唯一五星級酒店，設1,102個客房。
置富第一城

置富第一城（Fortune City One，又叫第一城中心）喺香港新界沙田銀城街，係附屬沙田第一城嘅一個中型商場，高兩層。
佢係長江實業旗下嘅商場之一，有行人天橋連去隔籬同樣係長江實業商場之一嘅銀城商場。

商場裏面
有唔同嘅鋪頭、好似麵包鋪、快餐店、餐廳、酒家、小食店、餅店、快餐店、藥房、便利店、超級市場、銀行同郵政局，重有遊樂場。
阿拉米達縣

阿拉米達縣（英文：Alameda County）係美國加利福尼亞州嘅一個縣，喺三藩市灣區嘅東灣一帶，面積約莫2,130平方公里，人口約莫151萬。
阿拉維派

阿拉維派係回教什葉派嘅分支教派，信奉嘅多數係阿拉伯人，主要集中喺敘利亞。
阿拉貢王國

阿拉貢王國（西班牙話：Reino de Aragón）係1035年－1707年時伊比利半島東北部阿拉貢地區嘅封建王國。阿拉貢位於西班牙東北部，因阿拉貢河而得名。

史
9世紀，法蘭克人驅逐呢度嘅阿拉伯勢力，建立阿拉貢伯爵領。925年併入納瓦拉王國。中世紀時係伊比利亞半島上主要嘅基督教國家之一。1035年納瓦拉王國國王桑喬三世死後，拉米羅攞到阿拉貢，成為獨立王國，叫拉米羅一世。1104年阿方索一世上位，王國嘅疆界向南擴展，到西班牙南部嘅格拉納達。1137年拉米羅二世將佢個女同巴塞隆拿伯爵拉蒙貝倫格爾四世聯姻，導致阿拉貢同加泰隆尼亞合併。1229年海梅一世進佔馬約卡島。冇耐又征服華倫西亞。1276年佩德羅三世繼位後征服咗西西里同撒丁島，阿拉貢王國成為地中海嘅強國。1416至1458年阿方索五世在位時，阿拉貢王國征服咗那不勒斯，王國擴大到去意大利。
阿拉薩內瓦塔拉

阿拉薩內瓦塔拉（Alassane Ouattara，1942年1月1號—）係象牙海岸政治人，2010年開始做象牙海岸總統。
阿提克斯研究所

《阿提克斯研究所》係套美國嘅恐怖片電影，喺2015年上畫。
阿拉瓦省

阿拉瓦省（巴斯克文：Araba；西班牙文：Álava）係西班牙巴斯克自治區南部嘅一個省，2021年人口有333,626。 省會係維多利亞-加斯提伊茲。
茂宜

茂宜（Māui）係波利尼西亞神話入面一個偉大嘅文化英雄，喺波利尼西亞各地都有唔同關於佢嘅故仔流傳。

流行文化
2016年迪士尼動畫電影《魔海奇緣》入面出現過「茂宜」嘅角色（粵語版由張繼聰配音）。
茂呂田薰

茂呂田薰 ，係日本嘅一個女藝人同埋配音員。
茂庭照幸

茂庭照幸（1981年9月8號—）係日本足球員，司職後衞，日本足球代表隊前成員。

日本足球代表隊
茂庭照幸喺2003年到2006年間爲日本隊出場9次，入咗1球。佢代表日本參加過2006年FIFA世界盃。
茂木力也

茂木力也（1996年9月27號—）係日本足球員，司職後衞，效力山形山神。
茂山

茂山（韓文：무산군／茂山郡 Musan gun */?）係朝鮮民主主義人民共和國咸鏡北道嘅一個郡。
茂木弘人

茂木弘人（1984年3月2號—）係日本足球員，司職後衞，效力福島聯。
茂平

茂平（1993年4月14號—）係日本足球員，司職中場，效力秋田藍閃電。
茂木秀

茂木秀（1999年1月15號—）係日本足球員，司職守門員，效力大阪櫻花。
迪保斯基

迪保斯基（西班牙文：Vicente del Bosque，1950年12月23號—）係西班牙一個退咗役嘅男足球員，舊時踢防守中場，而家做緊國家隊教練。
迪保治

迪保治（Mathieu Debuchy，1985年7月28號—）係一個法國足球員，打英超，係阿仙奴嘅後衞。
迪亞哥加斯亞島

迪亞哥加斯亞島（粵拼：dik6 aa3 go1 gaa1 si1 aa3 dou2，英國話：Diego Garcia），係查戈斯群島嘅主島，亦係英屬印度洋領地首府嘅所在地。
迪亞比

迪亞比（ذياب عوانة‎，1990年4月8號—2011年9月25號）係阿拉伯聯合酋長國足球員，以喺2011年7月同黎巴嫩足球代表隊嘅國際友誼賽入面用後射入12碼而出名。
2011年9月喺阿布扎比撞車而死，享年21歲。
迪亞杜門尼安

迪亞杜門尼安（Diadumenian，208年9月14號—218年6月8號）係羅馬帝國皇帝，217年到218年在位。
迪亞巴克爾省

迪亞巴克爾省（土耳其文：Diyarbakır ili）係土耳其嘅其中一個省，首府迪亞巴克爾。
迪亞巴克爾

迪亞巴克爾（Diyarbakır）係土耳其嘅一座城，喺土耳其東南部，人口93萬。
迪亞斯-卡內爾

呢個人物係用緊西班牙人名：首姓或者父姓（即老豆個姓）係「迪亞斯-卡內爾」，次姓或者母姓（即阿媽個父姓）係「貝目迪斯」。
馬吉爾·迪亞斯-卡內爾Miguel Díaz-Canel馬吉爾·迪亞斯-卡內爾古巴共產黨中央委員會第一書記現任就任日期2021年4月19號前任勞爾·卡斯特羅古巴共和國主席現任就任日期2019年10月10號前任自己（國務委員會主席）古巴國務委員會主席任期2018年4月19號－2019年10月10號前任勞爾·卡斯特羅繼任自己（國家主席）古巴國務委員會第一副主席現任就任日期2013年2月24號主席菲德爾·卡斯特羅勞爾·卡斯特羅前任何塞·馬查多繼任薩爾瓦多·巴爾德斯·梅薩古巴高等教育部部長任期2009年－2012年3月21號總理勞爾·卡斯特羅繼任魯道夫·阿拉爾孔·奧爾蒂斯
個人資料出世 (1960-04-20) 1960年4月20號（64歲） 古巴比亞克拉拉省聖克拉拉政黨古巴共產黨
馬吉爾·迪亞斯-卡內爾ー貝目迪斯（西班牙文：Miguel Díaz-Canel；1960年4月20號—）係古巴一個政治人，做緊古巴共產黨第一書記同古巴第一任國家主席。
佢曾經喺古巴青年共產主義聯盟入面做領導工作。自2003年以嚟，佢一直係古巴共產黨中央政治局委員。
2012年，迪亞斯-卡內爾開始做部長會議副主席（副總理）。2013年2月24號，喺全國人民政權代表大會上面，佢接替何塞·馬查多做國務委員會第一副主席（副元首）。外界普遍視卡內爾係勞爾·卡斯特羅嘅接班人，佢喺2018年接任國務委員會主席（國家元首）嘅位置，係第一個1959年古巴革命之後成長出身嘅領袖。

個人經歷
馬吉爾1960年4月20號喺古巴中部城市聖克拉拉出世，後生嗰時留過長頭髮，而且係英國披頭四樂隊嘅擁躉，雖然嗰陣崇拜西方文化可能為佢帶嚟麻煩。根據佢嘅熟人私底下講，馬吉爾而家仍然聽呢隊樂隊嘅歌。
1982年，佢大學電子工程專業畢業，喺呢段時間佢參加咗古巴革命武裝力量嘅革命運動，一直到1985年。1985年4月佢喺拉斯維利亞斯瑪塔阿布雷烏中央大學做教授。1987年，佢喺比亞克拉拉省完成咗尼加拉瓜共產黨共產主義青年聯盟（共青團）第一書記嘅國際革命任務。
1993年佢開始喺古巴共產黨入面工作，同一年當選古共比亞克拉拉省委第一書記。2003年做古共奧爾金省委第一書記，又入咗古巴共產黨中央政治局，得43歲嘅迪亞斯係嗰陣最後生嘅政治局委員。
2009年5月，佢被任命做古巴高等教育部部長。2012年3月被任命做古巴部長會議副主席（相當於副總理）。
馬吉爾喺2013年、2015年、2016年期間多次代表古巴政府同中國國務院總理李克強見面。
那女孩對我說

《那女孩對我說》係由易家揚填詞，李偲菘作曲同監製，Adam Lee編曲，黃義達演唱。呢隻歌收錄喺《專屬密碼》唱碟入面以第二主打歌發行。

簡介
呢隻歌出咗之後好紅，亦都有唔少歌手翻唱過。呢隻歌攞過第三屆東南勁爆音樂榜台灣地區十大金曲獎。
那帕萊

那帕萊（1767年2月24號—1824年7月21號），稱號拉瑪二世，係暹羅國王，1809年到1824年在位。
那夏理

那夏理（注意「那」字嘅姓氏變音，粵拼：no1 haa6 lei5；1844年3月5號—1924年7月16號），英文原名夏李亦·妮維爾·諾耶絲（英文：Harriet Newell Noyes），係美國嘅一位長老會女傳教士，美國俄亥俄州美大拿郡驕福特鎮人。佢因為喺廣州開咗間真光中學而出名。

生平
1844年，那夏理喺美國俄亥俄州美大拿郡驕福特鎮出世，6歲開始讀書，12歲讀中學，17歲升入大學。喺佢13歲時諗住出外傳道，15歲因南北戰爭爆發而去咗北部地區做後勤，嗰時佢負責食物營養院一個部嘅工作，啱開始無耐冇信心，但聽咗軍官幾句話之後出咗好多成就。
21歲時按美國長老會嘅決議，去到遠東地區傳教，直到1868年1月14號嚟咗廣州之後無耐，既學識咗粵文，又學識咗粵語，重喺城西金利埠開咗間書院（而家嘅真光中學）。
那夜凌晨，我坐上了旺角開往大埔的紅VAN

《那夜凌晨，我坐上了旺角開往大埔的紅VAN》（粵拼：naa5 je6 ling4 san4 ngo5 co5 soeng6*5 liu5 wong6 gok3 hoi1 wong5 daai6 bou3 dik1 hung4 VAN；意思即係「嗰晚凌晨，我上咗旺角開去大埔嘅紅色小巴」；英文：The Midnight After），係一部由陳果執導嘅科幻片，改編自響香港高登討論區上面連載嘅同名小說，喺2014年4月10號上映，由黃又南、文詠珊、任達華、徐天佑、惠英紅同林雪等人演出。
呢部戲響2014年2月入圍第64屆德國柏林國際電影節「電影大觀」（Panorama）單元，係陳果繼《三更2之餃子》之後第二部擠身柏林電影節嘅作品，並喺電影節上映。

劇情
故事講述主角游梓池（阿池）響某天夜晚同朋友「唱K」之後，喺凌晨時份搭由九龍旺角開去新界大埔嘅紅色小巴（俗稱「紅van」）返屋企，架車經過獅子山隧道之後，主角發現車廂外面嘅世界、啲車同人都消失嗮，剩番小巴本身同車廂嘅17人，好似進入咗另外一個時空。故事發展出一連串的神秘事件，而乘客開始一個個無端端死咗，隨後又有戴防毒面具嘅神秘人出現；主角需要解開一切謎團，以重返原來嘅世界。

發展
套戲嘅藍本原本係響香港高登討論區連載嘅同名網絡小說，由Mr. Pizza所著。隨住小說嘅連載，知名度不斷提高；響2012年中，有印刷商為小說製作印刷本。
2012年12月中，有報道話香港導演陳果有意開該小說嘅電影版本，令《紅VAN》成為繼胡耀輝執導嘅《一路向西》之後，第二部原本響討論區連載之後改篇做電影嘅香港網絡小說。陳果原本打算畀梁洛施出演女主角Yuki，之後換成由文詠珊出演，而佢亦都希望可以搵影帝級演員客串；及後確定男主角會由響《香港有個荷里活》演出嘅黃又南擔任，令電影同時包含香港多位影帝級同新生代演員
。與此同時，陳果表示電影會分開上下兩部，預計成本大約五千萬港元。
《紅VAN》電影預定響2014年2至3月上映。響香港上映之前，《紅VAN》入選第64屆德國柏林國際電影節嘅「電影大觀」（Panorama）單元，並會喺2014年2月電影節全球首映，電影喺香港嘅上映日期亦因而延遲。

拍攝
響套戲入面，嗰架小巴係用真正嘅車嚟拍攝，無專登做一個場景。導演陳果話，拍小巴戲份嗰陣，要全程拖住嚟影，而且因為車本身嘅空間有限，容納十七位演員之外，又要有一班工作人員負責收音同打燈，另外扮演司機嘅演員林雪響現實生活中唔識揸車，因此認為最困難嘅拍攝地方係拍攝小巴嘅戲份。

上映
套戲原定響2014年7月上映，之後因為預告片嘅點擊好多，所以決定提早響2、3月上映。響香港上映之前，《紅VAN》入選第64屆德國柏林國際電影節嘅「電影大觀」（Panorama）單元，又會響電影節全球首映，因此電影喺香港嘅上映日期要延後到4月。
原版因為有大量嘅粗口同埋有姦屍嘅情節，俾香港影視處評為三級片。為咗照顧未成年嘅觀眾，陳果推出咗一個IIB版嘅修改版本，將粗口剪輯到最少，亦都會將強姦戲打格仔。修改版本比原版長0.42分鐘。

續集
套戲嘅結尾係大隊出發到大帽山，未有結局，導演陳果話要睇票房反應，先至決定拍唔拍續集。
那年夏天你去了哪裏

《那年夏天你去了哪裏》（粵文意思：嗰年夏天你去咗邊；英文：Cherry Returns），係2017年上畫嘅港產片，由顏卓靈、林家棟、宋佳、胡歌主演，周隼執導。
那吾克熱·玉素甫江

那吾克熱·玉素甫江（維吾爾文： نەۋقىران يۈسۈپ‎, ULY：Newqiran Yüsüp；1989年12月8號—），係中國男Rap歌手。

經歷
2015年，佢參加選騷節目《中國好歌曲2》，最終攞到劉歡組5強。
2018年，佢參加愛奇藝音樂選騷節目《中國新說唱》，憑住《兒子娃娃》做咗呢節目第一個3Pass（全票通過）個選手。佢最終攞到全國第二名。
那塞利奧

那塞利奧 (Narcélio Limaverde， 1931年8月8號— ）係巴西無線電，新聞從業員，作家同前政治人。
那年盛夏我們綻放如花

《那年盛夏我們綻放如花》（英文：Left On Read，開拍前曾經叫《全家已讀不回》），係香港MakerVille製作嘅電視劇，由歐鎮灝、邱彥筒、張毓軒、張迪文領銜主演，陳健朗執導，改篇自小說《已讀不回死全家》。套劇喺2023年8月28號到9月15號逢禮拜一到五21:30-22:30喺香港電視娛樂ViuTV首播。製作特輯《那年盛夏我們綻放如花 製作特輯》喺8月26號禮拜六晚21:30-22:00播。因為電檢原因，套劇有啲鏡頭同內容會喺電視直播時用黑畫面取代咗，所以ViuTV網會另外有足本版點播。

觀眾在民間電視大獎2023
皆因提名好多，淨係列出入圍最後五強嘅單位。

軼事
套劇原定2022年7月29號搞開鏡拜神儀式，但因為前一晚MIRROR演唱會發生冧屏幕事故而臨時取消，之後未有安排補辦。
套劇因為電視尺度關係，分電視首播版同埋網上足本版，係繼2019年《理想國》嘅《聲音監獄》單元之後，劇集類節目再出現呢種安排。
套劇首播前，電視台安排過工作人員喺鬧市派傳單，用「ViuTV誠邀你免費試嘢」嘅標題叫人入一個Telegram群組，而群組入面有「任務」，呼應套劇嘅情節，到群組人數超過一萬人後，揭曉個群組係套劇嘅官方宣傳群組，嗰個群組後來改名做「蔡鳴磊紀念中學學生關注組」。
那坡

那坡係中國廣西百色一縣，面積2230平方公里，人口19萬。
陪集

喺羣論入邊，畀一個羣同佢嘅一個子羣，可以將拆開做一柞同樣大細，兩兩唔相交嘅子集，叫做陪集（英文：coset）。陪集有細分做左陪集同右陪集，符號上通常會寫做同。如果兩者係一樣嘅話就話係嘅一個正規子羣（normal subgroup）。
陰德

陰德（粵拼：jam1 dat1）係中國古代嘅星官名，屬三垣入面嘅紫微垣，話帝王後宮嘅事務。而陰德係由2粒星組成，喺而家嘅88個星座入面，佢屬天龍座嘅星球。

有關記載
《晉書‧天文志》：尚書西二星曰陰德、陽德。
陪着你走

陪着你走（粵拼：pui4 zoek6 nei5 zau2），係香港歌手盧冠廷嘅一隻歌，盧冠廷作曲，唐書琛填詞。當年拍MV嗰時，盧冠廷同劉天蘭各拖隻狗仔唱《陪着你走》，之後盧海鵬就上節目《歡樂今宵》玩扮嘢，改個名叫盧氣廷，拖住隻豬唱《陪着你嘔》。
陪葬品

陪葬品係人死後由佢親屬將先人用過嘅嘢一齊埋葬，好多時都係首飾或者成日跟身嘅嘢。
陰司紙

陰司紙係用嚟燒畀死人喺陰間用嘅紙祭品，模仿銀紙。喺華人地區，陰司紙上面寫嘅「發鈔銀行」通常係「冥通銀行」。
陰暗觸發

陰暗觸發（grim trigger）係博弈論上嘅一種觸發策略，係觸發策略當中最嚴苛嗰種，指「對手揀過一次背叛，自己就永遠都揀背叛」，相對於（例如）比較寬容嘅以牙還牙（如果對手肯轉返做合作，就揀合作）。
陰城

陰城郡（韓文：음성군／陰城郡 Eumseong gun */?）係大韓民國忠清北道嘅一個郡。
陰山真壽美

陰山真壽美 ，係日本嘅一個女藝人同埋配音員。
陪著你走

《陪著你走》（英文：Every Step You Take，前名《陪着你走》），係香港無綫電視製作嘅時裝電視劇，由陳豪同胡杏兒領銜主演，監製陳耀全。呢套劇用導盲狗做主題。
西班牙王位繼承戰爭

西班牙王位繼承戰爭係歐洲18世紀頭嘅戰爭，由1701年打到1714年，起因係西班牙哈布斯堡王朝卡洛斯二世絕嗣，令法蘭西王國嘅路易十四同神聖羅馬帝國嘅利奧波德一世為咗爭王位而打起嚟，好多歐洲國都打埋一份。最後法國波旁王朝嘅菲臘五世獲承認為西班牙王，不過佢同佢嘅後人要放棄法國王位繼承權。
西班牙港

西班牙港（Port of Spain）係千里達多巴哥首都，住咗約莫4萬人。
西班牙第二共和國

西班牙第二共和國係西班牙舊時一個共和國，喺1931年到1939年存在。
西班牙純種馬

西班牙純種馬（Pura Raza Española）係隻源自西歐伊比利半島嘅馬品種，係世界上其中一隻史前已經有嘅馬種，古時主要用嚟做戰馬。
西班牙美洲殖民地

西班牙美洲殖民地，簡稱西屬美洲，係15世紀尾到19世紀，西班牙喺美洲嘅殖民地，18世紀全盛時期領土包括南美洲西部、西印度群島、中美洲、墨西哥、北美洲西部同中部內陸。
西班牙自治區

西班牙自治區係西班牙嘅第一級政區，有高度自治權，家陣有17個自治區，另外有2個有同等地位嘅自治市。
西班牙潮什麼

《西班牙潮什麼》（英文：Hipster Tour Spain）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第四輯作品，喺2018年12月31號到2019年3月11號香港時間逢禮拜一20:30到21:00喺J2播。呢個節目會介紹西班牙嘅新潮嘢。

節目調動
2019年2月4號：由於播《搵食飯團》一個鐘特別版，所以停播一次。
西班牙特飲

西班牙特飲，又叫西班牙果酒，係起源自西班牙嘅有酒精嘢飲，係咯嗲嘅一種，基本材料係紅酒、生果粒同少少拔蘭地，可以再落埋七喜、橙汁、糖漿、蜜糖等配料。
跑鞋

跑鞋係專畀跑步嗰陣着嘅鞋，亦可用喺好多運動嘅場合。
日常穿着
跑馬地總站

跑馬地總站（Happy Valley Terminus）係香港電車一總站，喺香港島跑馬地黃泥涌道，編號係5。

結構
跑馬地總站係唯一車站範圍同附近都無迴圈嘅總站。
總站有2個上落車位置，分佈：
近行人路：
跑馬地→筲箕灣
近馬路：
跑馬地→堅尼地城
跑馬地→石塘咀

史
1904年電車通車嗰陣，跑馬地已經有所謂「愉園」支線，當時係由天樂里入，經摩利臣山道同黃泥涌道到當時快活谷馬場看台嗰頭（同而家回程大致相反），走就經霎西街同寶靈頓道返去主線，嗰時係用「倒叮」方法掉頭。
到1922年，出入跑馬地走線改用而家行法，經波斯富街、禮頓道同黃泥涌道，順時針兜馬場一圈，總站唔使再「倒叮」掉頭。
1990年代，跑馬地總站加咗一條側線，變咗兩個等車位，分流去堅尼地城方向同筲箕灣方向嘅搭客。
編輯
香港電車
跑馬地站

馬場站（計畫本來叫跑馬地站）喺香港跑馬地，係港鐵南港島綫東段上一個已經擱置嘅車站，包括喺南港島綫東段三個方案中嘅方案乙同方案丙曾經被建議過。車站將會服務香港島灣仔區嘅跑馬地地區。

歷史
喺港鐵公司（當時叫地鐵公司）嘅方案入面，跑馬地站設喺跑馬地馬場以南的住宅區。雖然個站附近有跑馬地馬場，但係同東鐵綫嘅馬場站不同，唔會淨係喺賽馬日先至開放，因為跑馬地有好多住宅大廈，平日都有唔少客源。
因為受到部分地區人士同區內居民大力反對，認為起站破壞跑馬地嘅寧靜環境。港鐵公司喺2007年12月17日宣佈擱置興建跑馬地站。不過，大概喺同一個時間，香港賽馬會表示有意同港鐵公司協商喺跑馬地馬場設立車站，並且改名做馬場站，因此本站興唔興建仍然存有變數。至於會唔會只係喺賽馬日先至開放，就暫時未有定案。
隨住香港賽馬會係2008年1月11日發表措辭強硬聲明，拒絕補貼上市嘅港鐵公司起跑馬地站，並且指出銅鑼灣站已經可以足夠應付跑馬地居民嘅需求，加上賽馬會主席陳祖澤係港鐵其中一名主要對手九巴同龍運巴士嘅高級執行董事，相信該站嘅興建機會非常之渺茫。
跗骨

跗骨係腳板主要嘅骨，一共有七塊，兩邊連住腳腕同腳趾。
跑馬地馬場

跑馬地馬場（Happy Valley Racecourse，又叫快活谷馬場）係香港賽馬會兩個跑馬場之一，響香港島嘅快活谷。「跑馬地」呢個字以前係指呢個馬場，而家就變做指成個快活谷。

歷史
快活谷塊地本應係沼澤。1840年代香港開埠之初，英軍將呢頭填平，嗰頭就爆發瘟疫。迫於無奈，喺1844年轉咗用嚟跑馬。
1846年12月17號至18號，跑馬地馬場舉行咗香港有史以嚟頭一次嘅賽馬活動，當時係純粹嘅業餘性質。1884年，香港賽馬會成立，令到賽馬同博彩活動喺香港華人社區流行起嚟。1931年，跑馬地馬場頭兩座3層高嘅永久看台起好咗。香港日治時期，跑馬地馬場被改名做青葉峽競馬場。
1957年，跑馬地馬場頭兩座3層高嘅永久看台被改建做兩座樓高7層嘅看台；至1969年，再度擴建。
1995年，跑馬地馬場再度完成重建工程，安妥膠跑道被拆卸，成為一座世界級嘅全草地馬場。
跑馬機

跑馬機／賽馬機／馬機係一類街機。最常見嗰種跑馬機嘅聲畫裝置會模擬現場直播馬場賽事；視乎機款同場所為何，玩家可以入啲遊戲幣、電子積分或真錢落去賭博；喺正規機舖、非法機舖、正規賭場及非法賭檔都常見。有種少見啲嘅跑馬機並無賭博成分，可以喺室內遊樂場道揾得到；幾個玩家要碌波入窿，鬥快攞分，務求令反映自己成績嘅騎師策馬機械公仔最先行完全程。
跑馬地遊樂場

跑馬地遊樂場（英文：Happy Valley Recreation Ground）係香港一公園同遊樂場，喺跑馬地體育路，實情喺快活谷馬場之中，行政上歸灣仔區。設施有草地球場、欖球場、曲棍球場、十一人天然草地足球場、欖球場、七人天然草地足球場、七人人造草地足球場同十一人人造草地足球場。
金星門

金星門（Kumsing Moon）係中國珠海一海門，響珠海唐家同淇澳之間，約莫響澳門以北十二哩。金星門東通去海，西通去唐家灣。門北係淇澳南芒角，門南係唐家銅鼓角。
金星門係天然避風塘，靠近珠江水。只有近淇澳一帶水域，可以畀大船入。
舊時英國走私鴉片會響度停泊。

橋
金星門建有淇澳大橋。
金昭喜

金昭喜，係大韓民國嘅一個女藝人同埋歌手。
金景南

金景南，係大韓民國嘅一個男藝人同埋演員。
金星帶

金星帶（Belt of Venus）係一種日出前或者日落後會出現嘅大氣層現象，通常係喺民用曙暮光時段，指地平線上 10 至 20 度嘅位有一啲粉紅色嘅光。
金星漢

金星漢（諺文：김성한，？－？）或金勢漢（김세한），異名聖漢，熱漢，係韓國新羅政治人，傳說係金氏王家始祖。金星漢係金閼智個仔或中國金日磾嘅七世孫。佢係新羅金氏王家嘅始祖之一，後代稱之太祖星漢王。
金晨

金晨（Gina，1990年9月5號—）係中國大陸新生代女演員，北京舞蹈學院畢業。
金昭恩

金昭恩，係大韓民國嘅一個女藝人同埋歌手。
輪湖直樹

輪湖直樹（1989年11月26號—）係日本足球員，司職後衞，效力柏太陽神。
輪更

輪更，亦叫輪班，係種工作安排，透過安排員工唔同時間輪流返工，延長公司工作嘅時間，甚至做到一日24個鐘都有人做嘢。
輪更嘅時間編排主要係跟公司實際需要去編排，譬如一班人返日頭（早更）、一班人返夜晚（夜更）。
輪果石南屬

輪果石南屬（學名：Trochocarpa）係杜鵑花目杜鵑花科嘅一個屬。
輪盤

輪盤係種賭錢遊戲，亦係賭場常見嘅遊戲，由莊家控制住一個分好多格（歐式37格，美式38格）嘅轉盤，入面有個白波，等玩家落完注後，莊家會轉輪盤，白波入到邊格，呢一格個號碼就係中獎號碼。玩家除咗可以估號碼，重可以估顏色、單雙、大細等等，玩法比起賭骰仔更多花臣。
輪廓系數

輪廓系數（英文：Silhouette coefficient，）係聚類分析上成日用嘅一種指標。
想像以下嘅思路:p. 3-4：
設  做拃數據入面嘅一個個案，而  係  所屬嗰個聚類；
 指  大致同  入面啲個案有幾唔似（距離幾遠）；
 指  大致同  以外嘅物件有幾唔似（距離幾遠），
計
如果  淨係得  一個個案，噉 ；每個個案  數值都會喺 -1 同 1 之間（），跟住就可以考慮咁多個個案嘅平均 ，而呢個平均  值係愈接近 1 愈好。
輪狀病毒

輪狀病毒係種病毒，主要會引起細路同BB仔肚痾。病毒外形有少少似轆（輪），所以有呢個名。
輪笠祐士

輪笠祐士（1996年2月9號—）係日本足球員，打中場位置，效力秋田藍閃電。
電動列車

電動列車又叫電氣化火車，係用電驅動嘅列車。佢嘅動力來源係由所有車廂提供，唔似電力機車自給自足。電動列車通常用於返工，即係通勤型電動列車。有啲長途鐵路使用電動列車，例如美國Budd公司。

概要
電動列車可以分為動力集中式（一卡驅動）及動力分散式（多卡驅動）兩類。中國大陸嘅X2000新時速列車同藍箭列車（只由一架機車負責整列列車嘅動力）以及中華民國嘅E1000型推拉式電車（由兩架機車負責一推一拉）屬於動力集中式。
1979年投入服務嘅港鐵現代化列車同美國Budd電動列車就屬於動力分散式。

歷史
世界最初嘅電動列車（電車）由德國西門子製造，1890美國大都市開始有大量供電設備，加上建造高層洋行建築，同時美國通用電氣喺1896年波士頓地鐵第一次使用電動列車，而開始製造電動列車。1920年代電力充足，同時部分通勤鐵路大量改用電動列車。戰後美國又研發高速動車，例如Metroliner、GE E60等等。
日本由昭和初期使用電動列車，戰後佢研發新幹線，出現咗0系ー800系列車。
香港地下鐵路由1979年使用電動列車，九鐵喺1981年使用。中華民國亦喺1979年使用。
電動汽車

電動汽車，有時可以簡稱做電動車、電車，係指用電力去推郁嘅汽車，裝有電摩打同電池。
電動交通工具

電動交通工具（Electric vehicle），又叫電動載具，係指用電力去推郁嘅交通工具，當中陸上嘅電動載具就係廣義上嘅電動車，包括電動汽車、電動單車、電車（有軌電車同無軌電車）同埋電動列車。
電動方程式

電動方程式（英文：Formula E）係國際汽車聯盟認證嘅電動車方程式賽車，第一屆正式比賽喺2014年到2015年舉行。
電動牙刷

電動牙刷係用電推動牙刷。個刷頭通常震得好快。可以係上下郁，左右轉。
電動勢

電動勢（electromotive force，簡稱：emf，符號：）係一啲電路元件供應電能嘅特性。呢嘅元件包括電池同發電機。佢嘅大細以經過供電元件嘅每單位電荷所獲得嘅能量表達 ：。佢嘅國際單位同電壓嘅一樣係伏特（V）。
電動單車

電動單車就係裝有細型嘅電動摩打同電池嘅單車，摩打同電池一般唔起眼，睇落同普通單車差唔多。
電動機械學

電動機械學（英文：electromechanics）結合電機工程同機械工程，思考電系統同力學系統之間點樣互動。
電動滑板車

係種行走架生，個樣同滑板車差唔多，但入面有帶細功率嘅電摩打或偈嘅動力裝置響度。
呢種車係由美國嘅Autoped（英文：Autoped）公司喺1915年介紹出嚟，重喺1921年由德國嘅Krupp（德文：Krupp）公司負責整出佢嘅改良產品，但嗰時因產品比較落後而冇乜人用。直到2000年，由於佢被改良兼推出2～4隻硬細轆兼底盤可以折埋嘅塑膠品種而開始猛咁流行，而最高時速亦整到限制喺30km/h以內嘅品種。
郊野公園

郊野公園係畀人享受旅遊嘅郊野地方，同一般嘅公園唔同，郊野公園大部份地方都係保留咗郊野嘅原貌。

歷史
「郊野公園」呢個名源自英國。喺英格蘭同威爾斯地區，有大約 270 個郊野公園。大部份郊野公園都係英國政府喺1970年代根據 Countryside Act 1968 所劃出嚟。近年因為缺乏經濟支持，新嘅郊野公園少咗。而除咗小部份嘅私營郊野公園之外，大部份都係由地方部門管理。
香港喺殖民地時期，都跟住英國劃出22個郊野公園。香港政府喺 1976年制定《郊野公園條例》，將香港四成嘅地方劃為郊野公園。而喺1996年頒佈嘅《海岸公園及海岸保護區規例》將保護區加埋香港海洋環境。至 2005年，香港共有 23 個郊野公園、17 個特別地區以同 5 個海岸公園同海岸保護區。

用途
郊野公園存在嘅目的係畀市民享受郊野、教育設施、保護大自然（闢設特別地區嘅目的）。
郊狼

郊狼（Canis latrans），又叫草原狼、土狼，係犬科犬屬嘅其中一個品種，主要分佈北美洲。
郊關

郊關係邊界閘口。郊係各國邊界，而關係出入口，該處有人守，收關稅同檢查可疑嘅人。
郎世寧

郎世寧（Giuseppe Castiglione，1688年7月19號—1766年7月17號）係清朝一個宮廷畫家，本來係一個嚟自意大利嘅耶穌會傳教士。
金曲撈

《金曲撈》（粵拼：gam1 kuk1 laau4；簡化字：金曲捞；英文：Golden Melody），原名《原來是金曲》，係中國大陸江蘇衛視推出嘅一檔懸疑競猜類音樂綜藝節目，前身係2016年製作同首播嘅節目《端午金曲撈》。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。《金曲撈》由整過《2016—2017江蘇衛視跨年演唱會》嘅製作人王希同佢團隊整，由李好做主持。節目喺2017年1月17號喺南京國際博覽中心開始錄製，2017年4月8號播出「番外篇」，2017年4月14號開始逢星期五夜晚10點接檔《最強大腦第四季》播出。歌曲版權由QQ音樂獨家攞到，透過騰訊音樂娛樂集團旗下嘅QQ音樂、酷狗音樂、酷我音樂一齊出。

賽制
節目共12期，包括常規競演同金曲之夜。
常規競演共11場，每場常規競演將有3首華語樂壇嘅遺珠作品等待被打撈。原唱委託喚醒師演繹歌曲改編版，現場500名大眾聽審喺喚醒師唱完後用選擇權。支持人數有300人，就係喚醒成功，原唱出場同喚醒師合唱原版歌曲。相反，就喚醒失敗，原唱可揀離場或獨自進行二次喚醒。二次喚醒過程入面，首輪未支持嘅大眾聽審可繼續用選擇權。支持人數有450人，即係二次喚醒成功，相反歌曲喚醒失敗。
喺最後嘅「金曲之夜」，頭11期節目入面嘅所有原唱歌手入面將會有3位做原唱代表重返舞台，分別為觀眾帶嚟一首佢哋心中需要喚醒嘅歌曲，同會請一位拍檔組成驚喜組合，為觀眾奉獻一場視聽盛宴。
每星期嘅競演現場都會設置一個由5人組成嘅叨叨團，負責根據現場提示同埋同原唱嘅問答互動同觀眾一齊估原唱身份。

第1期
呢期係《金曲撈》嘅首場競演，喺北京時間2017年4月14號夜晚10點播出。呢期嘅開場曲係胡瑤嘅《為了遇見你》，由薛之謙同李好共同演唱。

第2期
呢期係《金曲撈》嘅第2場競演，喺北京時間2017年4月21號夜晚10點播出。呢期嘅開場曲係林憶蓮嘅《誘惑的街》，由劉維演唱。
^  A. 原唱揀二次喚醒歌曲，最終攞到450票，二次喚醒成功

第3期
呢期係《金曲撈》嘅第3場競演，喺北京時間2017年4月28號夜晚10點播出。呢期嘅開場曲係陳奕迅嘅《今天等我來》，由李好演唱。

第4期
呢期係《金曲撈》嘅第4場競演，喺北京時間2017年5月5號夜晚10點播出。呢期嘅開場曲係王菲嘅《影子》，由郁可唯演唱。

第5期
呢期係《金曲撈》嘅第5場競演，喺北京時間2017年5月12號夜晚10點播出。呢期嘅開場曲係張惠妹嘅《衝動》，由何潔演唱。

第6期
呢期係《金曲撈》嘅第6場競演，喺北京時間2017年5月19號夜晚10點播出。呢期嘅開場曲係凡人二重唱嘅《杜鵑鳥的黃昏》，由好妹妹樂隊演唱。

第7期
呢期係《金曲撈》嘅第7場競演，喺北京時間2017年5月26號夜晚10點播出。呢期嘅開場曲係伍思凱嘅《愛與愁》，由A-Lin演唱。
^  A. 陳曉東因患青光眼住院治療緊，所以未喺節目現場出現

第8期
呢期係《金曲撈》嘅第8場競演，喺北京時間2017年6月2號夜晚10點播出。呢期嘅開場曲係薛之謙嘅《動物世界》。

第9期
呢期係《金曲撈》嘅第9場競演，喺北京時間2017年6月9號夜晚10點播出。呢期嘅開場曲係古巨基嘅《我不睡》，由黃國倫演唱。

第10期
呢期係《金曲撈》嘅第10場競演，喺北京時間2017年6月16號夜晚10點播出。呢期嘅開場曲係譚詠麟嘅《愛的根源》，由杜麗莎演唱。

第11期
呢期係《金曲撈》嘅第11場競演，喺北京時間2017年6月23號夜晚10點播出。呢期嘅開場曲係范曉萱嘅《Tell Her》，由金志文演唱。主持人李好因工作檔期安排而缺席呢場嘅錄製，呢期節目由劉維代班主持。

第12期
呢期係《金曲撈》嘅第12場競演，為「金曲之夜」，喺北京時間2017年6月30號夜晚10點播出。呢期嘅開場曲集合咗頭11場競演入面被成功喚醒嘅《王子公主》、《友情卡片》、《愛的可能》、《人情世故》、《不愛了也是一種愛》、《有沒有》、《與淚抱擁》、《我只剩下自己》、《謝謝你，冬的雪》、《把你藏在歌裏面》、《一樣的月光》同《留心》，共計12首金曲，被定名做《金曲撈》，由汪蘇瀧演唱。

收視率
同時段或交叉時段主要節目：
湖南衛視：《天天向上》
浙江衛視：《奔跑吧》、《跑男來了》
東方衛視：《詩書中華》／《挑戰的法則》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電。
排名係星期五夜晚所有綜藝節目嘅排名，並唔一定係同一時段。
《金曲撈番外篇》同《金曲撈全紀錄》未計入收視同排名。